钦定古今图书集成/明伦汇编/氏族典/第159卷 > 《廖用贤尚友录》 > 韩婴
## 钦定古今图书集成/明伦汇编/氏族典/第159卷 > 《廖用贤尚友录》 > 韩婴

按《汉书韩婴传》：“婴，燕人也。孝文时为博士，景帝时至
常山太傅。婴推诗人之意而作内外传数万语，其语
颇与齐鲁间殊，然归一也。淮南贲生受之燕赵间，言
《诗》者由韩生，韩生亦以《易》授人，推《易》意而为之传。燕
赵间好诗，故其《易》微，唯韩氏自传之。武帝时，婴尝与
董仲舒论于上前，其人精悍，处事分明，仲舒不能难”
也。